ยิ่งเหนื่อย ยิ่งเชียร์
ผ่านไปอีกหนึ่งนัดอย่างน่ารักนักตบ สำหรับฟอร์มการเล่นของทีมที่มียอดบิล ในการถ่ายโอนนักเตะสูงที่สุดในยุโรป ช่วงซัมเมอร์ที่ผ่านมา สำหรับ แมนเชสเตอร์ ยูไนเต็ด ทำได้แค่เพียงไล่เจ๊า เวสต์แฮม ยูไนเต็ด ไปแบบน้ำลายเหนียวคอ 1-1 ในเกมพรีเมียร์ลีก นัดคืนวันอาทิตย์,ก่อนเกม บรรดาสาวก เรด อาร์มี ต่างตีปีกแสดงความมั่นใจ ราวกับ ไก่ได้เอ็มร้อย ในการออกไปเยือนถิ่นของทีมขุนค้อน เนื่องจากมองว่ายังไงสามแต้มก็ไม่หนีไปไหนแน่ ถึงแม้ว่าชื่อชั้นจะดีกว่าอย่างชัดเจน แต่ฟอร์มการเล่นในระยะหลัง รวมถึงสถิติการเล่นเป็นทีมเยือนค่อนข้างน่าขนลุก ยิ่งเกมเริ่มเล่นในครึ่งแรก การเซฟแบบอุตลุต พร้อมกับโชว์พลังเสียงกระตุ้นแผงหลังของ ดาบิด เดเคอา ผู้รักษาประตูฟอร์มขึ้นหม้อทีมชาติสเปน นั้นยิ่งตอกย้ำว่า แมนฯ ยู กำลังลำบากหนักในการเป็นอาคันตุกะในนัดนี้,ส่วนบรรดาผู้เล่นในแนวรุกต่างโชว์กันได้อย่างไร้รสนิยมทางอารมณ์ โดยเฉพาะการประสานงานของโรบิน ฟาน เพอร์ซี และ เอล ติเกร ราดาเมล ฟัลเกา ที่ยิ่งดูยิ่งรู้ว่าในช่วงปิดฤดูกาล ไม่ใครก็ใครในสองคนนี้ที่อาจไม่ได้ไปต่อ ต้องหอบกระเป๋าออกจากบ้าน โอลด์ แทรฟเฟิร์ด แฟนเทเชีย ,และสิ่งที่ไม่บันเทิงในอารณ์ ก็คือ การดันทุรังใช้ เวย์น รูนีย์ มายืนในแดนกลางคอยทำเกม เพราะยิ่งเล่น ชาวบ้านก็ยิ่งรู้ไต๋ สิ่งที่ต้องยอมรับ โดยเฉพาะแฟนบอลที่นิยมการประลองความคิดในเกมคอมพิวเตอร์ เกี่ยวกับการวางแผนฟุตบอล ทั้งตระกูล ฟุตบอล เมเนเจอร์ หรือ แชมเปียนชิพ เมเนเจอร์ ต่างก็ทราบดีว่า หากเอานักเตะไปเล่นในตำแหน่งที่ไม่ถนัด ค่าพลังจะลดลงไปอย่างใจหาย ซึ่งนั้นก็หมายความว่าไม่เป็นผลดีต่อทีมอย่างแน่นอน ,ครั้นหลายคนอาจจะเถียงว่า ฟุตบอลในสนามจริง กับบนจอมันต่างกัน นั้นคือ สิทธิ์ที่ทุกคนสามารถคิดและถกเถียงกันได้ในประเด็น แต่สิ่งที่จำลองมาอยู่ในเกม มันก็สะท้อนความจริงออกมาเป็นตรรกะที่พิสูจน์ได้ไม่ใช่หรือ ไม่อย่างนั้น จะมีการฝึกผู้รักษาประตูทำไม แล้วผู้เล่นในตำแหน่งปีก หรือกองกลาง จะแยกฝึการวางบอล หรือการคอนโทรลบอลทำไม แล้วกองหน้าจะฝึกยิงประตูในทุกรูปแบบทำไม หากฟุตบอลมันเล่นทดแทนกันได้ทั้งสนาม อีกทั้งข้างสนามก็มี ฮวน มาตา อดีตนักฟุตบอลยอดเยี่มของ เชลซี ชุดคว้าแชมป์ยุโรป ฤดูกาล 2011-12 รวมถึงเพื่อนซี้ชาวสเปน อย่าง อังเดร เอร์เรรา ที่ได้รับการซูฮกว่า เป็นหนึ่งในดาวรุ่งที่น่าจับตามองของสเปน ที่จะก้าวขึ้นมาสืบทอดตำแหน่งในทีมชาติของ ชาบี เออร์นานเดส  ,ต่อจากนี้ต้องดูกันต่อไปว่า หลุยส์ ฟาน กัล จะงัดแท็กติกสุดมหัศจรรย์อะไรออกมาหลอกล่อคู่แข่งให้ตายใจอีกบ้าง โยก รูนีย์ มาเล่นกลางก็แล้ว จับ ฟิล โจนส์ ไปเตะมุมก็แล้ว เหลือแต่เอา ดาบิด เดเคอา มายิงฟรีคิกเท่านั้นแหละ ที่ยังไม่ได้ทำ แต่เชื่อเถอะครับว่า เหล่าบรรดาสาวกของทีมปิศาจแดง จะยังคงเชียร์ทีมรักต่อไป เพราะสถานการณ์เช่นนี้ จะช่วยคัดกรองได้ว่าใครได้ว่า ใครคือ แฟนพันธ์ุแท้ และใครคือ แฟนพันธ์ุทาง ที่ถอดใจยอมยกธงขาวไปก่อนที่บทสรุปในช่วงท้ายฤดูกาลจะมาถึง,Lemon Juice
ผ่านไปอีกหนึ่งนัดอย่างน่ารักนักตบสำหรับฟอร์มการเล่นของทีมที่มียอดบิล ในการถ่ายโอนนักเตะสูงที่สุดในยุโรปช่วงซัมเมอร์ที่ผ่านมา สำหรับแมนเชสเตอร์ ยูไนเต็ด ทำได้แค่เพียงไล่เจ๊า เวสต์แฮม ยูไนเต็ด ไปแบบน้ำลายเหนียวคอ 1-1 
แมนเชสเตอร์ ยูไนเต็ด,ปิศาจแดง,ผีแดง,โฟร์แฟน,แมนยูฯ